Kodust Töötamise Kontroll-Loend

Kodust töötamine ei sobi kindlasti kõigile. Ehkki mõte sellest, et pideva tööle ja tagasi sõitmise asemel saab pidžaamaväel kodus tööd teha, võib tunduda päris mõnus, tuleb kindlasti põhjalikult läbi mõelda, kas selline eluviis ikka sobib teie jaoks.

Tehke kindlaks, kas see sobib teile

☐	Kas oskate end motiveerida ja olete distsiplineeritud? Kas saate töö ära tehtud ka siis, kui ümberringi pole teisi, kes teid motiveeriksid?

☐	Kas olete veendunud, et suudate töötada ilma järelevalveta?

☐	Kas pikalt üksi olemine sobib teile?

☐	Kas peate kellegagi silmast silma suhtlema või piisab meilitsi või telefonitsi suhtlemisest, sõnumsidevestlustest ja videokonverentsidest?

☐	Kas teie kodu on piisavalt suur? Kas kodus on koht, mida saab kasutada kontorina?

☐	Kas teised kodused saavad aru, et teid ei tohi tööajal segada?

Tööruum ja hädavajalikud asjad

☐	Seadke kodus sisse omaette tööala, mis on mõeldud ainult töö jaoks.

☐	Valige töökoht, kus on piisavalt loomulikku valgust.

☐	Seadke valmis omaette telefoniliin või mobiiltelefon, mis on ainult töökõnede jaoks.

☐	Veenduge, et teil oleks usaldusväärne ja kiire Interneti-ühendus.

☐	Seadke valmis kvaliteetne töökoht, kus on olemas töölaud, ergonoomiline tool, hea valgustus, printer, paljundusmasin ja ruumi asjade hoidmiseks.

☐	Hankige endale kvaliteetne laua- või sülearvuti.

☐	Installige Microsoft Office 365 ja muu teie konkreetse töö jaoks vajalik tarkvara.

☐	Varuge piisavalt kontoritarbeid. Kui vaja, tehke endale kohalikus poes konto, et saaksite tarvikuid igal ajal kohe juurde tellida.

Plaanidest tegelikkuseni

☐	Määrake kindlaks tööpäeva struktuur. Määrake endale regulaarne tööaeg ja pidage sellest kinni.

☐	Andke sõpradele ja perele teada, et tööajal „olete tööl“. Sageli arvavad lähedased, et kui olete kodus, siis võib ikka korraks sisse astuda või helistada.

☐	Tehke regulaarselt puhkepause.

☐	Salvestage töö OneDrive’i pilvkeskkonda. Sel viisil saate töö endaga kaasa võtta, kui vajate vaheldust.

☐	Lülitage end päeva lõpus tööst välja. Ärge andke järele kiusatusele töömeili vaadata, kui tööpäev on läbi saanud.